ועדת הכספים, כנסת 16, פרוטוקול מספר , 2005-06-07 13:00

יעקב ליצמן: אני מחדש את הישיבה בסעיף צו תעריף המכס והפטורים ומס קניה על טובין (תיקון מס' 18), התשס"ה-2005 וצו תעריף המכס והפטורים ומס קניה על טובין (תיקון מס' 20), התשס"ה-2005.

יעקב ליצמן: בבקשה.

קובי בוזו: לגבי תיקון מס' 18 התיקון הוא טכני בלבד, על כל חלקי החילוף לרכב יש מס קניה בשיעור של 12% ושיעור תמ"א של 60%.

קובי בוזו: אצלנו בתעריף כל הפרטים של חלקי החילוף לרכב מוגדרים חלפים ברכב מנועי כשבעבר זה היה לרכב מנועי.

קובי בוזו: עשינו את השינוי מ"לרכב" ל "ברכב" בעקבות פרטים שלא רצינו למסות, הם היו לרכב אז צמצמנו את זה וקבענו מס קניה רק על מה שהוא בתוך הרכב ברכב מנועי.

קובי בוזו: גילינו שיש עוד פרטים שלגביהם גם צריך את התיקון, וזה הצו הזה.

קובי בוזו: באנו לוועדת הכספים כי יש גם הפחתות וגם העלאות שהם תיאורטיות בלבד.

קובי בוזו: השורה התחתונה היא שאין לנו תוספת הכנסות אבל ההעלאה היא תיאורטית בלבד.

קובי בוזו: אילולא היה חלק שלא נמצא בתוך הרכב או מחוץ לרכב, אז יכול להיות שלגביו המכס יעלה.

יעקב ליצמן: יש הערות?

יעקב ליצמן: התנגדות?

יעקב ליצמן: מי בעד צו תעריף המכס והפטורים ומס קניה על טובין (תיקון מס' 18), התשס"ה-2005?

יעקב ליצמן: הצבעה בעד- רוב נגד: אין נמנעים: אין תיקון מס' 18 אושר.

יעקב ליצמן: התיקון אושר.

יעקב ליצמן: אנחנו עוברים לתיקון מספר 20.

שירלי אביבי: לגבי תיקון מס' 20 מובאים בו שני נושאים שמדובר בהם בהעלאה.

שירלי אביבי: הנושא הראשון זה בצק שמובא להכנת חטיפים, זה עמילן בתוספות כלשהם.

שירלי אביבי: החטיף מיובא לארץ כשהוא לא ניתן לאכילה וכאן ממשיכים את תהליך הייצור שלו ומכינים ממנו חטיפים לילדים.

יעקב ליצמן: למה להעלות?

שירלי אביבי: בעבר היה תהליך אחד עכשיו אישרו לייצר בחו"ל תהליך נוסף שנקרא קדם בישול.

שירלי אביבי: שני המוצרים מיובאים לארץ באותה צורה.

שירלי אביבי: ברגע שמוסיפים תהליך נוסף שנקרא קדם בישול, מבחינת הנחיות בריסל והאמנה שאנחנו חתומים עליה זה עובר סיווג מפרט אחד לפרט אחר.

שירלי אביבי: אז כדי שנאשר את אותו מיסוי שהיה על הפרט הקודם אנחנו מתאימים את המיסוי באותה מידה.

שירלי אביבי: מה שהיה בעבר זה מה שיהיה היום.

ניסן סלומינסקי: יש בישראל כאלה שמייצרים את זה?

שירלי אביבי: לא, מייבאים את זה.

ניסן סלומינסקי: בכמה מעלים?

שירלי אביבי: אנחנו לא יכולים לאמוד את תוספת ההכנסות , אנחנו עושים את המס ל- 12% ועל האיחוד האירופאי זה יהיה 6% כאשר בעבר זה היה מסובב במס קצוב.

שירלי אביבי: ייתכן שזו בכלל לא תהיה העלאה כי המס הקצוב יכול להיות שהוא תופס והמס האחוזי יהיה יותר נמוך מהמס הקצוב.

שירלי אביבי: אבל מכיוון שזו יכולה להיות גם העלאה אנחנו מעבירים את זה לוועדת כספים.

שירלי אביבי: הנושא השני הוא מלפפונים.

שירלי אביבי: בצו תעריף המכס ברפורמה שהנהגנו בספטמבר נכתב "מלפפון במלח".

שירלי אביבי: כדי למנוע חיכוכים עם יבואנים וחוסר ודאות מה זה מלפפון במלח ומה אחוזי המלח שצריך להוסיף, אנחנו מונעים את החיכוכים וכותבים רק מלפפונים.

יעקב ליצמן: מי בעד צו תעריף המכס והפטורים ומס קניה על טובין (תיקון מס' 20), התשס"ה-2005?

יעקב ליצמן: בעד- רוב נגד: אין נמנעים: אין תיקון מס' 20 אושר.

יעקב ליצמן: התיקון אושר.

יעקב ליצמן: תודה רבה.